กระทู้ถามที่ ๐๔๒ ร.

สภาผู้แทนราษฎร

๑๓ กันยายน ๒๕๖๒

เรื่อง ขอขยายผลการดำเนินงานในแผนงานการจัดให้มีบริการเลขหมายโทรศัพท์ฉุกเฉินแห่งชาติ
เลขหมายเดียว (National Single Emergency Number)

กราบเรียน ประธานสภาผู้แทนราษฎร

ข้าพเจ้าขอตั้งกระทู้ถาม ถาม นายกรัฐมนตรี ดังต่อไปนี้

ด้วยคณะรัฐมนตรีมีมติเมื่อวันที่ ๒๕ ธันวาคม พ.ศ. ๒๕๖๑ แจ้งเรื่องการจัดให้มีบริการเลขหมายโทรศัพท์ฉุกเฉินแห่งชาติเลขหมายเดียว (National Single Emergency Number) และเห็นชอบในหลักการ ภายใต้กรอบงบประมาณ 7,372 ล้านบาท ในระยะเวลา ปี พ.ศ. ๒๕๖๓ - ๒๕๖๗
แล้วนั้น โดยได้มีการรายงานผลในรายงานผลความคืบหน้าในการดำเนินงานตามแผนปฏิรูปฯ เมื่อวันที่ ๒๖ มิถุนายน พ.ศ. ๒๕๖๒ ที่ผ่านมา โครงการดังกล่าวนี้ถือได้ว่าเป็นโครงการที่เกี่ยวข้องกับเทคโนโลยีทันสมัยจำนวนมาก และหากมีการดำเนินการล่าช้าจะทำให้รัฐได้รับระบบเทคโนโลยีตกรุ่น ในทุกแผนงานและเกิดความเสียหาย และการดำเนินการงานล่าช้าจะทำให้ประชาชนผู้ที่ได้รับบริการสูญเสียประโยชน์จากกรอบวงเงินและช่วงเวลาดังกล่าว ด้วยเหตุผลดังกล่าว จึงขอเรียนถามว่า

1. รัฐบาลได้ดำเนินการภายใต้กรอบวงเงินข้างต้น โดยมีแผนงานโครงการกิจกรรมใดบ้าง มีตัวชี้วัดใดบ้างที่จะส่งผลไปยังภาคประชาชนซึ่งสามารถวัดได้ชัดเจน ขอทราบรายละเอียด
2. รัฐบาลจะสามารถเร่งรัดกระทรวงเวลา 5 ปี ในแผนปฏิรูปดังกล่าวให้เร็วขึ้นภายในระยะเวลา 2 ปี ได้หรือไม่ เพื่อให้โครงการและแผนงานดังกล่าวสำเร็จ และนำมาให้บริการแก่ประชาชนได้อย่างรวดเร็ว และมีวิธีการปรับแก้ไขอย่างไร ขอทราบรายละเอียด
3. รัฐบาลจะเปิดเผยเนื้อหาของแผนงานโครงการ กิจกรรมทุกฉบับแก่สาธารณะชนแบบเปิดเผยและตรวจสอบได้ เช่น Open Government และมีการประชาสัมพันธ์แก่ประชาชนให้ทราบอย่างต่อเนื่องได้หรือไม่ อย่างไร ขอทราบรายละเอียด

ขอให้ตอบในราชกิจจานุเบกษา

คำตอบกระทรวงที่ ๐๔๒ ร.

ของ พลตำรวจตรี สุพิศาล ภักดีณญาณ สมาชิกสภาผู้แทนราษฎร บัญชีรายชื่อ พรรคอนาคตใหม่
เรื่อง ขอขยายผลการดำเนินงานในแผนงานการจัดให้มีบริการหมายเลขโทรศัพท์ฉุกเฉินแห่งชาติ
เลขหมายเดียว (National Single Emergency Number)

ข้าพเจ้า พลเอก ประยุทธ์ จันทรโอชา นายกรัฐมนตรี ขอตอบกระทรวง เรื่อง ขอขยาย
ผลการดำเนินงานในแผนงานการจัดให้มีบริการหมายเลขโทรศัพท์ฉุกเฉินแห่งชาติเลขหมายเดียว
(National Single Emergency Number) ของท่านสมาชิกผู้มีเกียรติ ดังนี้

คำตอบข้อที่ ๑

ตามมติคณะรัฐมนตรีเมื่อวันที่ ๒๕ ธันวาคม พ.ศ. ๒๕๖๑ เห็นชอบในหลักการโครงการจัดตั้ง
ศูนย์รับแจ้งเหตุฉุกเฉินแห่งชาติ และให้สำนักงานตำรวจแห่งชาติ รับผิดชอบในการดำเนินโครงการ
โดยให้สำนักงานตำรวจแห่งชาติ ขอรับการสนับสนุนค่าใช้จ่ายลงทุน วงเงิน ๓,๑๔๐ ล้านบาท และ
ค่าใช้จ่ายดำเนินการจำนวน ๕ ปี (พ.ศ. ๒๕๖๓ - ๒๕๖๗) วงเงิน ๔,๒๓๒.๘๘ ล้านบาท รวมทั้งสิ้น
7,372.88 ล้านบาท จากกองทุนวิจัยและพัฒนากิจการกระจายเสียง กิจการโทรทัศน์ และกิจการ
โทรคมนาคม เพื่อประโยชน์สาธารณะ ของสำนักงาน กสทช. สำหรับค่าใช้จ่ายในการดำเนินการ
ในระยะถัดไปให้เป็นไปตามความเห็นของสำนักงบประมาณ ทั้งนี้ ให้สำนักงานตำรวจแห่งชาติ
ดำเนินการให้ถูกต้องโปร่งใส เป็นไปตามกฎหมาย ระเบียบ และมติคณะรัฐมนตรีที่เกี่ยวข้องอย่างเคร่งครัด
ซึ่งสำนักงานตำรวจแห่งชาติอยู่ระหว่างดำเนินการภายใต้กรอบวงเงินข้างต้น โดยมีแผนงาน
การดำเนินการในเบื้องต้น ดังนี้

|ลำดับ|วัน เดือน ปี |ขั้นตอนการดำเนินการ|
|---|---|---|
|1|ธ.ค.61 |ขอความเห็นชอบหลักการของโครงการจัดตั้งศูนย์รับแจ้งเหตุฉุกเฉินแห่งชาติ และให้สำนักงานตำรวจแห่งชาติ รับผิดชอบในการดำเนินการโครงการ จากคณะรัฐมนตรี |
|2|M.ค.-มิ.ย.62(6 เดือน)|ร่าง TOR จ้างที่ปรึกษาโครงการจัดตั้งศูนย์รับแจ้งเหตุฉุกเฉินแห่งชาติ |
|3|ก.ค.-ธ.ค.62(6 เดือน)|ดำเนินการจ้างที่ปรึกษาโครงการจัดตั้งศูนย์รับแจ้งเหตุฉุกเฉินแห่งชาติ |

คำตอบข้อที่ ๓

รัฐบาลสามารถเปิดเผยแผนงานการดำเนินการได้ทุกขั้นตอน ซึ่งในปัจจุบันก็ดำเนินงานขั้นตอนการจัดซื้อจัดจ้างตามระเบียบพัสดุของทางราชการ ซึ่งเปิดเผยข้อมูลในทุกขั้นตอนอยู่แล้ว และตามมติคณะรัฐมนตรีเมื่อวันที่ ๒๕ ธันวาคม พ.ศ. ๒๕๖๑ นั้น ได้มอบหมายให้สำนักงานตำรวจแห่งชาติ บูรณาการการทำงานร่วมกับหน่วยงานที่เกี่ยวข้อง เช่น กระทรวงมหาดไทย กระทรวงสาธารณสุข ศูนย์บริการทางการแพทย์ฉุกเฉิน ศูนย์รับแจ้งเหตุเพลิงไหม้ เพื่อให้สามารถช่วยเหลือประชาชนที่ประสบเหตุได้อย่างทันท่วงที และในอนาคตเมื่อศูนย์รับแจ้งเหตุฉุกเฉินแห่งชาติมีความพร้อมสามารถดำเนินการได้อย่างสมบูรณ์แล้ว ให้สำนักงานตำรวจแห่งชาติ และหน่วยงานที่เกี่ยวข้อง ดำเนินการประชาสัมพันธ์ ให้ประชาชนทราบอย่างถูกต้องและทั่วถึงก่อนพิจารณายกเลิกเลขหม้ายในระบบฉุกเฉินเลขหม้ายอื่น ๆ ให้หมดไปตามลำดับ เพื่อลดความสับสนของประชาชน และความซ้ำซ้อนในการทำงานรวมทั้งเป็นการลดงบประมาณของประเทศด้วย